Šútovská epigenéza

Šútovská epigenéza je prírodná pamiatka, ktorá sa nachádza pri sútoku Váhu a Šútovského potoka. Patrí do katastrálneho územia obcí Ratkovo a Šútovo v okrese Martin. Vyhlásená bola v roku 1979 uznesením rady ONV Martin č. 9/1979 z 26. januára 1979 a novelizovaná v rokoch 1980 a 2004. Výmer pamiatky je 52,19 ha so 4. stupňom ochrany. Ochranné pásmo nebolo určené. Chránené územie je súčasťou Národného parku Malá Fatra. Predmetom ochrany sa stala jedinečná reliéfna forma a dvojnásobný epigenetický zárez rieky Váh a Šútovského potoka pri ich zahlbovaní na konci terciéru. V tejto lokalite sa nachádza aj archeologický nález na výšinnom sídlisku „Boroviny“. Referencie